**Rámcová zmluva o poskytovaní služieb č.: [●]/2021**

uzatvorená podľa § 269 ods. 2 č. 513/1991 Zb. Obchodný zákonník v znení neskorších predpisov

medzi zmluvnými stranami:

|  |  |
| --- | --- |
| **Objednávateľ:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK 2020318256 |
| IBAN: | SK37 7500 0000 0000 2533 2773 |
| SWIFT / BIC: | CEKOSKBX |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Poskytovateľ:** | |
| obchodné meno: | **[●]** |
| sídlo: | [●] |
| IČO: | [●] |
| DIČ: | [●] |
| IČ DPH: | [●] |
| IBAN: | [●] |
| SWIFT / BIC: | [●] |
| zápis: | [●] |
| kontaktná osoba: | [●] |
| tel.: | [●] |
| e-mail: | [●] |

(Objednávateľ a poskytovateľ spolu ďalej len **“zmluvné strany”** a každý z nich samostatne len **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je poskytovanie služieb podľa špecifikácie:

|  |  |  |  |  |
| --- | --- | --- | --- | --- |
| **špecifikácia služby:** | | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Poskytovateľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Kurz na rozšírenie vodičského oprávnenia zo skupiny „B“ na skupinu „C“ a KKV (kvalifikačná karta vodiča)“***.  Predmetom zmluvy je záväzok poskytovateľa poskytnúť objednávateľovi kurz/kurzy na rozšírenie vodičského oprávnenia skupiny „B“ na skupinu „C“ podľa platných všeobecne záväzných právnych predpisov a vykonanie skúšok a zabezpečenie vydania vodičských oprávnení, kurz „základnej kvalifikácie vodiča“ - vodiča nákladnej dopravy (vodič odvozu odpadu) v zmysle zákona č. 280/2006 Z. z. o povinnej základnej kvalifikácii a pravidelnom výcviku vodičov v znení neskorších predpisov pre získanie „Osvedčenia o základnej kvalifikácii“ a „Kvalifikačnej karty vodiča“ (KKV) a kurz „pravidelného výcviku vodiča“ – vodiča nákladnej dopravy (vodiča odvozu odpadu) v zmysle zákona č. 280/2006 Z. z. o povinnej základnej kvalifikácii a pravidelnom výcviku vodičov v znení neskorších predpisov pre získanie „Potvrdenia o pravidelnom výcviku vodiča“ a „Kvalifikačnej karty vodiča“ (KKV) (ďalej len „**služby**“).  Podrobná špecifikácia služby je uvedená v prílohe č. 1 Opis predmetu zákazky, ktorá je neoddeliteľnou súčasťou tejto zmluvy. | | | | |
| **lehota poskytovania služby:** | Podľa objednávok objednávateľa podľa bodu 11.1 VOP | | | |
| **miesto plnenia:** | [doplní zhotoviteľ] | | | |
| **zmluvná cena:** | Uvedená v prílohe č. 2 Cena | bez DPH | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Zmluvné strany sa dohodli, že počet účastníkov kurzu, požadované miesta a termíny kurzov od dňa uzatvorenia zmluvy budú určené objednávateľom na základe objednávok objednávateľa. 2. Presný termín a čas vykonania konkrétnych kurzov si zmluvné strany dohodnú minimálne sedem (7) dní pred konaním kurzu. 3. Poskytovateľ je povinný predložiť objednávateľovi rozpis termínov kurzov a predpokladaných termínov skúšok najneskôr sedem (7) dní od uzavretia zmluvy. Poskytovateľ sa zaväzuje zabezpečiť otvorenie kurzu/kurzov do tridsať (30) dní od doručenia objednávky na vykonanie kurzu/kurzov, ak sa zmluvné strany nedohodnú inak. 4. Poskytovateľ sa zaväzuje, že trvanie Kurzu    * 1. na rozšírenie vodičského oprávnenia zo skupiny „B“ na skupinu „C“ nepresiahne štyri (4) mesiace od jeho začatia,      2. „základnej kvalifikácie vodiča“ nepresiahne sedem (7) týždňov od jeho začatia a      3. „pravidelného výcviku vodiča“ nepresiahne jeden (1) mesiac od jeho začatia, pričom zmluvné strany sa dohodli, že tieto lehoty počas obdobia vyhlásených opatrení, ktoré neumožňujú vykonávať vodičské kurzy v autoškolách alebo počas obdobia kedy vznikla prekážka na strane objednávateľa neplynú a predlžujú sa o dobu, ktorá uplynie od začiatku platnosti obmedzujúcich opatrení až po ich ukončenie alebo od začiatku prekážky na strane objednávateľa až po jej ukončenie. Týmto nie je dotknutý článok XIX. VOP. 5. Poskytovateľ sa zaväzuje, že Kurz na rozšírenie vodičského oprávnenia zo skupiny „B“ na skupinu „C“ bude prebiehať súbežne s Kurzom „základnej kvalifikácie vodiča“. 6. Poskytovateľ je povinný zabezpečiť materiálne, priestorové, technické, kvalitatívne a organizačné podmienky súvisiace s realizáciou kurzov podľa tejto zmluvy. 7. Poskytovateľ je povinný počas celej doby trvania kurzu viesť evidenciu dochádzky, dbať na bezpečnosť a ochranu zdravia účastníkov kurzu a v zodpovedajúcom rozsahu ich aj v tomto smere poučiť. 8. Poskytovateľ je povinný vystaviť faktúru do siedmich (7) dní po ukončení kurzu. 9. Poskytovateľ spolu s faktúrou predloží objednávateľovi zoznam účastníkov kurzu a rozpis počtu absolvovaných hodín v jednotlivých oblastiach. 10. Poskytovateľ je povinný bezodkladne písomne informovať objednávateľa o všetkých ďalších skutočnostiach, ktoré spôsobujú prekážky riadnemu vykonaniu kurzu alebo absolvovania kurzu účastníkmi. 11. Poskytovateľ je povinný pre prípady vylúčenia účastníka z kurzu na získanie vodičského oprávnenia si vyžiadať vopred súhlas objednávateľa k takémuto úkonu. Objednávateľ má možnosť vyradeného účastníka nahradiť inou spôsobilou osobou. 12. Poskytovateľ je povinný vykonať záverečné skúšky príslušníkom Dopravného inšpektorátu Policajného zboru Slovenskej republiky (ďalej len „**DI PZ SR**“) v najbližšom možnom termíne po ukončení kurzu podľa upresnenia DI PZ SR a pred záverečnou skúškou vykonať opakovanie a zdokonaľovanie vedomostí účastníkov školenia v autoškole. 13. Poskytovateľ sa zaväzuje po ukončení kurzu vyhotoviť Protokol o absolvovaní kurzu (ďalej len „**protokol**“), ktorý potvrdia obidve zmluvné strany svojim podpisom. Protokol bude písomným dokumentom potvrdzujúcim splnenie záväzku poskytovateľa podľa tejto zmluvy, ktoré spočíva v riadnom ukončení príslušného kurzu/kurzov objednávateľom vybranými účastníkmi a následnom zabezpečení odovzdania vodičských oprávnení prostredníctvom DI PZ SR pre tých účastníkov, ktorý úspešne absolvovali záverečné skúšky. 14. Poskytovateľ je povinný umožniť objednávateľovi vykonanie kontroly dodržiavania podmienok zmluvy počas doby trvania jej platnosti a objednávateľ je oprávnený za týmto účelom vstupovať na miesto plnenia tejto zmluvy. | |

* 1. Táto zmluva sa považuje za odstávkovú zmluvu podľa bodu 6.7. VOP: **áno**  ; **nie**
  2. Poskytovateľ podpisom tejto zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u poskytovateľa služby. Predpokladané množstvo služieb uvedené v tejto zmluve nie je pre objednávateľa záväzné. Skutočne objednané množstvo služieb počas trvania tejto zmluvy môže byť nižšie alebo vyššie ako predpokladané množstvo služieb a objednávateľ si vyhradzuje právo neobjednať služby. Predmetom fakturácie budú len skutočne poskytnuté služby.
  4. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dvadsaťštyri (24) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR *(slovom: [●])* bez DPH podľa toho, ktorá skutočnosť nastane skôr.

**VIII. Záverečné ustanovenia**

* 1. Objednávateľ ako prevádzkovateľ osobných údajov týmto informuje poskytovateľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
  2. Poskytovateľ podpisom zmluvy potvrdzuje že:
     1. správnosť a pravdivosť osobných údajov, ktoré sa ho týkajú a sú uvedené v tejto zmluve;
     2. mu boli poskytnuté Informácie o ochrane osobných údajov;
     3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
  3. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Opis predmetu zákazky |
| 2. | Cena |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre poskytovateľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Poskytovateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |